ستره محکمه وايي چې د سوداګرۍ او صنایع پخوانی وزیر میر محمد امین فرهنګ په یو کال بند او ۸۶۴ زره امریکايي ډلرو نغدي جریمې محکوم شو۔

ستره محکمه وایي، د سوداګرۍ اوصنایعو پخوانی وزیر محمد امین فرهنګ په ۱۳۸۶ کال کې په کرایه د دولتي ځمکو ورکولو برخه کې فساد کړی، او په همدې کال کې یې د سل زره ټنه تیلو په جمله کې شپږ زره ټنه بې کیفیته تیل هیواد ته وارد کړي چې پکې حکومت ته تر یو میلیون ډالرو زیات زیان رسیدلی دی۔

خو د امین فرهنګ مدافع وکیل پر نوموړي لګېدلي تورونه ردوي او وايي، چې نوموړی د خپلې دندې پر مهال په هیڅ راز فساد کې دخیل نه و۔

محمد امین فرهنګ دا مهال له هیواده بهر دی او دغه پریکړه د نوموړي په غیاب کې وشوه چې تر اوسه یې په اړه څه نه دي ویلي